Laraaji ehk Edward Larry Gordon alustas 1960ndate New Yorgis tänavamuusikuna ning lisaks huvitas teda stand-up komöödia, Idamaade filosoofia ja meditatsioon. Ühele aastal 1979 toimunud sessioonile sattus juhuslikult Brian Eno, kes korjas Laraaji tänavalt üles ning kutsus ta stuudiosse. Koos salvestati Eno ambient-seeria kolmas osa „Ambient 3: Day of Radiance”, mida peetakse tänaseni Laraaji üheks tähtsaimaks plaadiks.
#000002
Ambient on pretensioonikas žanr, mis võib ühes äärmuses olla lihtsalt ilus ruumitäide või emotsionaalselt laetud taustafoon, teises servas aga kõige kunstilisem abstraktsionism, mis nõuab kuulajalt täit tähelepanu ja avatud meelt.
#000007
2001. aastal ilmus kultusleibeli Chain Reaction alt EP „Ship-Scope”, mis oli atmosfääriline ja emotsionaalselt provokatiivne dub techno oma parimas vormis. Sügavama tantsumuusika maailmaga oli liitunud andekas ja enigmaatiline produtsent nimega Shinichi Atobe.
#000009